ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் சார்பில் சென்னையில் "மானக் மந்தன்" -கலந்துரையாடல் நிகழ்ச்சி
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
ஒவ்வொரு மாதமும் தொழில்துறையின் நலனுக்காக "மானக் மந்தன்" என்ற தலைப்பில் புதிய தொடர் கலந்துரையாடல் நிகழ்ச்சிகளை பிஐஎஸ் ஏற்பாடு செய்யத் தொடங்கியுள்ளது, தொழில்துறை மற்றும் வர்த்தக அமைப்புகள், வர்த்தக சபைகள், தொழில் சங்கங்கள், பொதுத்துறை நிறுவனங்கள் அல்லது அத்தகைய தயாரிப்புகளைப் பயன்படுத்தும் நிறுவனங்கள், அரசுத் துறைகள், ஒழுங்குமுறை அமைப்புகள், ஆய்வகங்கள், சிவில் சமூகக் குழுக்கள் மற்றும் கல்வியாளர்களுக்கு புதிய தரநிலைகளை அறிமுகப்படுத்தவும், உள்ளூர் உற்பத்தியாளர்களுக்கு முக்கியமான திருத்தங்கள் மற்றும் பரவலான புழக்க வரைவுகளைப் பகிரவும் திட்டமிடப்பட்டுள்ளது.
இது சம்பந்தமாக, இந்திய தர நிர்ணய அமைவனம், சென்னைக் கிளை அலுவலகம், “பெருநிறுவனங்களின் சமூகப் பொறுப்பு - அதற்கான தேவைகள் ஐஎஸ்-26001” என்ற தலைப்பில் சென்னையில் இன்று  மானக் மந்தன் நிகழ்ச்சியை ஏற்பாடு செய்தது. கம்பெனிகள் சட்டம் 2013 - பிரிவு 135, 2023-ன் படி ,இந்தியா, பெருநிறுவன சமூகப் பொறுப்பை  கட்டாயமாக ஏற்றுக்கொள்ளும் முன்னோடி நாடுகளில் ஒன்றாக உருவெடுத்துள்ளது. குறிப்பாக செயல்படுத்தல், அறிக்கையிடல் மற்றும் நேரடி தாக்கம் ஆகியவற்றின் அடிப்படையில் நிறுவனங்களின் சிஎஸ்ஆர் செயல்திறனை ஒரே மாதிரியாக மதிப்பிடுவதற்கான உடனடித் தேவை எழுந்துள்ளது. இந்திய தரநிர்ணய அமைவனம் நாட்டில் “கார்ப்பரேட் சமூகப் பொறுப்பு” என்ற தலைப்பில் இந்திய தரநிலையை உருவாக்கும் பொறுப்பை ஏற்றுக்கொண்டது. இந்த தரநிலையானது, ஒரு நிறுவன சமூகப் பொறுப்புணர்வு கட்டமைப்பை திறம்பட நிறுவ உதவுகிறது, இது பொருத்தமான செயல்முறை மற்றும் நடைமுறைகளால் அமைக்கப்பட்டுள்ளது. இது ஒரு பயனுள்ள நெறிமுறையைக் கொண்டிருப்பதை உறுதி செய்வதற்கான ஒட்டுமொத்த நோக்கத்துடன் உருவாக்கப்ட்டுள்ளது. இந்த தரநிலையானது அனைத்து வகையான நிறுவனங்களுக்கும் அவற்றின் அளவு, வணிகத்தின் தன்மை மற்றும் சிஎஸ்ஆர் திட்ட செயல்பாடு மற்றும் சிஎஸ்ஆர் பட்ஜெட் ஆகியவற்றைப் பொறுத்து பொருந்தும். நிலத்தின் சட்டங்களால் செயல்படுத்தும் / வரையறுக்கப்பட்ட நிறுவனங்களைத் இந்த தர நியமம் பொருந்தாது.
நிகழ்ச்சியில் சிஎஸ்ஆர் தொடர்புடைய 70 க்கும் அதிகமான பங்குதாரர்கள் கலந்து கொண்டனர் . புதுதில்லி பிஐஎஸ் விஞ்ஞானியும், மேலாண்மை அமைப்புகள் துறை தலைவருமான திரு அனுஜ் பட்நாகர், கௌரவ விருந்தினராகவும், சென்னை பெட்ரோலியம் கார்ப்பரேஷன் நிறுவனத்தின் நிர்வாக இயக்குநர் திரு அரவிந்த் குமார் நிகழ்ச்சியின் முதன்மை விருந்தினராகவும் கலந்து கொண்டனர்.
சென்னை பிஐஎஸ் விஞ்ஞானி மற்றும் துணைத் தலைமை இயக்குனர்  திரு யுஎஸ்பி யாதவ், சென்னை கிளை அலுவலகத்தின் விஞ்ஞானி மற்றும் இயக்குனருமான திருமதி. ஜி.பவானி உள்ளிட்டோர் கலந்து கொண்டனர். பிஐஎஸ் நிறுவனத்தின் பிற அதிகாரிகள் அமர்வுகளை கையாண்டனர்.
பொருளாதார விவகாரங்களுக்கான மத்திய அமைச்சரவைக் குழு
ஆரம்ப பொது பங்கு விற்பனை மூலம் , ஏற்றுமதி கடன் உறுதி கார்ப்பரேஷன் நிறுவனத்தை  பங்குச்சந்தையில் பட்டியலிட மத்திய அமைச்சரவை ஒப்புதல்
ஆரம்ப பொது பங்கு விற்பனை மூலம், ஏற்றுமதி கடன் உறுதி கார்ப்பரேஷன் லிமிடெட் என்ற பொதுத் துறை நிறுவனத்தை செபி விதிமுறைகளின் கீழ், பங்குச் சந்தையில் பட்டியலிட, பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
இசிஜிசி நிறுவனம், மத்திய அரசின் பொதுத்துறை நிறுவனம். ஏற்றுமதி கடன் காப்பீடு மற்றும் ஏற்றுமதி தொடர்பான சேவைகளை மேம்படுத்தும் நோக்கில் இந்நிறுவனத்தை மத்திய அரசு ஏற்படுத்தியது. 2025-26ம் ஆண்டுக்குள் இந்நிறுவனம் தனது கடன் வழங்கும் அளவை ரூ.1. லட்சம் கோடியிலிருந்து ரூ.2.03 லட்சம் கோடியாக அதிகரிக்க திட்டமிட்டுள்ளது.
இசிஜிசி நிறுவனத்தின் பங்கு விற்பனை மூலம் அதன் உண்மையான மதிப்பு வெளிப்படும் மற்றும் பங்குகளை பொது மக்கள் வாங்குவதன் மூலம் மக்களின் உரிமை ஊக்குவிக்கப்படும்.
இந்த பங்கு விற்பனை மூலம் இசிஜிசி நிறுவனம், புதிய முதலீட்டை பெற்று, தனது கடன் வழங்கும் மதிப்பை அதிகரிக்க முடியும்.
இந்த பங்கு விற்பனை நடவடிக்கைகள், சமூக திட்டங்களுக்கு பயன்படுத்தப்படும்.
-------
(
மத்திய அமைச்சரவை
பிரதமரின் விவசாயிகளுக்கான வருவாய் ஆதரவு திட்டப் பயனாளிகளின் ஆதார் விவரங்களை பயன்படுத்துவதிலிருந்து விலக்களிக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பிரதமரின் விவசாயிகள் வருவாய் ஆதரவு திட்ட உதவியைப் பெறும் பயனாளிகளுக்கான நிதியை விடுவிக்க, ஆதார் விவரங்களை கட்டாயம் பெற வேண்டுமென்ற முன் நிபந்தனையை தளர்த்த ஒப்புதல் அளிக்கப்பட்டுள்ளது.
நிலம் வைத்துள்ள குடும்பங்களுக்கு ஆண்டுக்கு 6 ஆயிரம் ரூபாயை வருவாய் ஆதாரமாக வழங்க இத்திட்டம் வகை செய்கிறது. இந்த தொகை தலா 2 ஆயிரம் ரூபாய் வீதம், 4 மாத இடைவெளியில், 3 தவணைகளாக, நேரடி மானியத் திட்டத்தின் கீழ் பயனாளிகளின் வங்கிக் கணக்கில் நேரடியாக வரவு வைக்கப்படும்.
இத்திட்டத்தின் கீழ், டிசம்பர் 2018-மார்ச் 2019 வரை, முதல் தவணை நிதியுதவியையும், ஏப்ரல்-ஜூலை 2019-ல் 2-வது தவணையையும் பெற்ற பயனாளிகளுக்கு, 1 ஆகஸ்ட் 2019-க்கு பிறகு மூன்றாவது தவணை நிதியும் ஆதார் விவரங்களின் அடிப்படையில் மட்டுமே விடுவிக்கப்பட்டது. அதைப் போலவே, ஏப்ரல்-ஜூலை 2019-ல் முதல் தவணை தொகை விடுவிக்கப்பட்டவர்களுக்கும், 1 ஆகஸ்ட் 2019-க்கு பிறகு இரண்டாவது தவணை தொகை ஆதார் விவரங்களின் அடிப்படையிலேயே வழங்கப்பட்டது. மீண்டும் 1 ஆகஸ்ட் 2019-க்கு பிறகு முதல் தவணை தொகை விடுவிக்கப்பட்ட எஞ்சிய பயனாளிகளுக்கும் ஆதார் விவரங்களின்படியே தொகை விடுவிக்கப்பட்டது. அசாம், மேகாலயா மற்றும் ஜம்மு-காஷ்மீர் மாநிலங்களில் உள்ள விவசாயிகளுக்கு ஆதார் விவரங்கள் போதுமான அளவுக்கு இல்லாததால், 31.03.2020 வரை இதிலிருந்து விலக்களிக்கப்பட்டது.
எனினும், 1 ஆகஸ்ட் 2019-க்கு பிறகு தவணைத் தொகையை விடுவிக்க குறிப்பிட்ட காலக்கெடுவுக்குள் ஆதார் விவரங்களை 100% பெறுவது சாத்தியமற்றதாக உள்ளது. விவசாயிகள் ராபி பருவ சாகுபடிக்கு தயாராகி கொண்டிருப்பதாலும், விவசாயிகள் தங்களுக்கு தேவையான விதைகளை வாங்கவும், மண்ணை உழவு செய்து ஆயத்தப்படுத்தவும் பாசன நடவடிக்கைகள், வேளாண் கருவிகள் பராமரிப்பு போன்ற பல்வேறு வேளாண் நடவடிக்கைகளுக்கு நிதி தேவைப்படும் கட்டாயத்தில் உள்ளனர். இது போன்ற கட்டாய தேவைகள் தவிர, அண்மையில் தொடங்கியுள்ள பண்டிகை காலமும், நாட்டில் உள்ள ஏழை விவசாய குடும்பங்களின் நிதிநிலையில் மேலும் நெருக்கடியை ஏற்படுத்தி உள்ளது. ஆதார் எண்ணை பயனாளிகள் பற்றிய விவரங்களுடன் இணைப்பது, தவணைத் தொகையை விடுவிப்பதில் மேலும் கால தாமதத்தை ஏற்படுத்துவதோடு, விவசாயிகள் இடையே அதிருப்தியை ஏற்படுத்துவதாகவும் அமையும். எனவே, 1 ஆகஸ்ட் 2019-க்குப் பிறகு நிதியுதவியை விடுவிக்க ஆதார் விவரங்கள் கட்டாயம் தேவை என்பதை, 30 நவம்பர் 2019 வரை தளர்த்த முடிவு செய்யப்பட்டுள்ளது. அரசின் இந்த நடவடிக்கை, இதுவரை தவணைத் தொகை கிடைக்கப் பெறாத ஏராளமான விவசாயிகளுக்கு உடனடியாக தொகையை விடுவிக்க வகை செய்யும். ஆதார் விவரம் கட்டாயம் தேவை என்ற விதிமுறை, 1 டிசம்பர் 2019 முதல் மீண்டும் நடைமுறைப்படுத்தப்படும். தவணைத் தொகை விடுவிக்கப்படுவதற்கு முன்பாக ஆதார் விவரங்களை ஒப்பிட்டுப் பார்க்க தேவையான நடவடிக்கைகளை அரசு மேற்கொள்ளும்.
பின்னணி:
மத்திய அரசின் திட்டமான பிரதமரின் விவசாயிகள் வருவாய் ஆதரவு திட்டம், நிலம் வைத்துள்ள விவசாய குடும்பங்களுக்கு ஆண்டுக்கு 6 ஆயிரம் ரூபாய் நிதியுதவி வழங்க வகை செய்கிறது. இதற்கான தொகை 4 மாதத்திற்கு ஒரு முறை 3 தவணைகளாக தலா ரூ.2,000/- வீதம் பயனாளிகளின் வங்கிக் கணக்கில் நேரடியாக வரவு வைக்கப்பட்டு வருகிறது. இத்திட்டத்தின் கீழ், முதல் தவணையாக 6,76,76,073 பயனாளிகளுக்கும், 2-வது தவணையாக 5,14,27,195 பயனாளிகளுக்கும், 3-வது தவணை 1,74,20,230 பயனாளிகள் என மொத்தம் ரூ.27,000 கோடிக்கு மேல் ஏற்கனவே விடுவிக்கப்பட்டுள்ளது.
மத்திய அமைச்சரவை
கொல்கத்தா உயர்நீதிமன்றத்தின் ஜல்பைகுரி கிளையை அமைக்க மத்திய அமைச்சரவை ஒப்புதல்
டார்ஜிலிங், கலிம்பாங், ஜல்பைகுரி மற்றும் கூச் பெஹார் பகுதிகளின் ஆட்சி எல்லை இந்த உயர்நீதிமன்றத்தின்கீழ் வரும்
பிரதமர் திரு. நரேந்திர மோடி தலைமையிலான அமைச்சரவைக்குழு, கொல்கத்தா உயர்நீதிமன்றத்தின் ஜல்பைகுரி கிளையை அமைக்க ஒப்புதல் அளித்துள்ளது. டார்ஜிலிங், கலிம்பாங், ஜல்பைகுரி மற்றும் கூச் பெஹார் பகுதிகள் இந்த உயர்நீதிமன்றத்தின் ஆட்சி எல்லைக்குள் வரும் என்பது குறிப்பிடத்தக்கது.
மனித வள மேம்பாட்டு அமைச்சகம்
கல்வி முதல் தொழில்முனைவு வரை, மெட்டாவுடனான மூன்றாண்டு கூட்டாண்மையை திரு தர்மேந்திர பிரதான் தொடங்கிவைத்தார்: தலைமுறை மாணவர்கள், கல்வியாளர்கள் மற்றும் தொழில்முனைவோருக்கு அதிகாரமளித்தல்
மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதான் இன்று புதுதில்லியில் கல்வி அமைச்சகம், திறன் மேம்பாடு மற்றும் தொழில்முனைவோர் அமைச்சகம் மற்றும் மெட்டா ஆகியவற்றுக்கு இடையே "தொழில்முனைவோருக்கு கல்வி: தலைமுறை மாணவர்கள், கல்வியாளர்கள் மற்றும் தொழில்முனைவோருக்கு அதிகாரமளித்தல்" என்ற 3 ஆண்டு கூட்டாண்மையை தொடங்கி வைத்தார்.
மெட்டா மற்றும் என்.ஐ.இ.எஸ்.பி.யு.டி, ஏ.ஐ.சி.டி.இ மற்றும் சி.பி.எஸ்.இ ஆகியவற்றுக்கு இடையே 3 ஒப்பந்தங்கள் பரிமாறிக் கொள்ளப்பட்டன. கல்வி இணை அமைச்சர் திருமதி அன்னபூர்ணா தேவி மற்றும் மின்னணு மற்றும் தகவல் தொழில்நுட்பம், திறன் மேம்பாடு, தொழில்முனைவோர் துறை இணை அமைச்சர் திரு ராஜீவ் சந்திரசேகர் ஆகியோர் இந்த விழாவில் கலந்து கொண்டனர்.
இந்நிகழ்ச்சியில் பேசிய திரு தர்மேந்திர பிரதான், இந்தியாவை உலகின் திறன் தலைநகராக மாற்றுவதற்கும், நமது அமிர்த இளைஞர்களுக்கு அதிகாரம் அளிப்பதற்கும் பிரதமர் திரு. நரேந்திர மோடியின் தொலைநோக்கு பார்வைக்கு ஏற்ப இன்று தொடங்கப்பட்ட முன்முயற்சி என்று கூறினார்.
'தொழில் முனைவோருக்கான கல்வி' என்பது மாற்றம் தரக்கூடிய கூட்டாண்மையாகும். இது டிஜிட்டல் திறனை அனைத்து தரப்பினரையும் சென்றடையச் செய்யும் என்று அவர் மேலும் கூறினார். மாணவர்கள், இளைஞர்கள், தொழிலாளர்கள் மற்றும் குறுந்தொழில் முனைவோர்களை எதிர்கால தொழில்நுட்பங்களுடன் தடையின்றி இணைக்கும் மற்றும் நமது அமிர்த இளைஞர்களாகிய புதிய தலைமுறையின் சிக்கல்களை களைந்து தொழில்முனைவோராக மாற்றும் அவர் குறிப்பிட்டார்.
இந்நிகழ்ச்சியில் பேசிய திரு ராஜீவ் சந்திரசேகர், விரைவாக மாறிவரும் இந்த காலங்களில் நமது இளைஞர்களையும் தொழிலாளர்களையும் தயார்படுத்துவதில் அரசு கவனம் செலுத்துவதாக எடுத்துரைத்தார். தொழில்நுட்பம் மற்றும் உலகளாவிய பொருளாதாரத்தின் வளர்ந்து வரும் சூழலில் வெற்றி பெறுவதற்கும் முக்கிய பங்கு வகிப்பதற்கும் திறன்களைக் கொண்டிருக்க வேண்டும் என்று தெரிவித்தார்.
-----------
SM/ANU/IR/RS/KPG
(Visitor Counter : 85
பிரதமர் அலுவலகம்
அகர்தலாவிற்கு பிரதமர் பயணம்
கார்ஜி – பெலோனியா ரயில் தடம் துவக்கி வைக்கப்படும்
திரிபுராவில் பல்வேறு நலத்திட்டங்கள் திறந்து வைக்கப்படும்
நெடுஞ்சாலை, ஐ வே, ரயில்வே, விமானப் போக்குவரத்து ஆகியவற்றை கொண்ட ஹிரா வளர்ச்சி மாதிரி திரிபுராவில் கொண்டு வரப்பட்டுள்ளது: பிரதமர்
அசாம், அருணாச்சலம் மற்றும் திரிபுராவிற்கு பயணம் மேற்கொண்டிருந்த பிரதமர் தனது பயணத்தின் இறுதிக்கட்டமாக அகர்தலாவை வந்தடைந்தார். கார்ஜி-பெலோனியா ரயில்வே தடத்தை துவக்கி வைத்த அவர், மாநிலத்தின் பல்வேறு நலத்திட்டங்களையும் தொடங்கி வைத்தார்.
அகர்தலாவின் மகாராஜா வீர் விக்ரம் விமான நிலையத்தில் வைக்கப்பட்டுள்ள மகாராஜா வீர் விக்ரம் கிஷோர் மாணிக்ய பகதூரின் சிலையை பிரதமர் திறந்து வைத்தார். மகாராஜா வீர் விக்ரம் கிஷோரைப் பாராட்டிய பிரதமர், திரிபுராவின் வளர்ச்சிக்காக மகாராஜாவுக்கு தொலை நோக்கு பார்வை ஒன்று இருந்தது. அகர்தலாவின் நகர வடிவமைப்புக்கு அவர் பெரும் பங்களித்துள்ளார். மகாராஜாவின் சிலையை திறந்து வைப்பது தனக்கு பெருமையாக உள்ளது என்றும் பிரதமர் தெரிவித்தார்.
திரிபுராவின் வளர்ச்சி குறித்து பிரதமர் பேசுகையில், மாநிலத்தின் வளர்ச்சி புதியப் பாதையை நோக்கி செல்கிறது என்று கூறினார். “திரிபுராவின் வளர்ச்சிக்காக கடந்த நான்கரை ஆண்டுகளாக அரசு போதுமான அளவு நிதி ஒதுக்கி உள்ளது. வரலாற்றில் முதன் முறையாக நிர்ணயிக்கப்பட்ட குறைந்தபட்ச விலைக்கு பயிர்கள் விற்கப்பட்டதாக நான் கேள்விப்பட்டேன்” என்று அவர் கூறினார்.
சுவாமி விவேகானந்தர் அரங்கத்தில் வைக்கப்பட்டிருந்த பெயர் பலகையைத் திறந்து வைத்து, கார்ஜி பெலோனியா ரயில் பாதையை பிரதமர் நாட்டுக்கு அர்ப்பணித்தார். இதன் மூலம் தெற்கு மற்றும் தெற்காசிய நாடுகளுக்கு நுழைவாயிலாக திரிபுரா அமையும். நரசிங்கரில் உள்ள திரிபுரா தொழில்நுட்ப நிறுவனத்தின் புதிய வளாகத்தையும் பிரதமர் துவக்கி வைத்தார்.
நிகழ்ச்சியில் பேசிய பிரதமர், தேர்தல் நேரத்தில் அவர் இங்கு வந்த போது, நெடுஞ்சாலை, ஐ வே , ரயில்வே, விமானப் போக்குவரத்து ஆகியவற்றை குறிக்கும் ஹிரா வளர்ச்சி மாதிரி குறித்து தாம் பேசியதை நினைவு கூர்ந்தார். அகர்தலா சப்ரும் தேசிய நெடுஞ்சாலை, ஹும்சபர் விரைவு ரயில், அகர்தலா தியோகர் விரைவு ரயில், அகர்தலாவின் புதிய முனையம் ஆகியவை இந்த வளர்ச்சி மாதிரியைக் குறிக்கிறது.
போலியான பயனாளிகளை நீக்குவது குறித்து பேசிய பிரதமர், இதற்கு முன்பு, வளர்ச்சி, காகிதத்தில் மட்டுமே இருந்தது என்று கூறினார். “மேலும் திரிபுராவில் மட்டும் ஏறத்தாழ 62 ஆயிரம் பயனாளிகள் உள்ளதாக நான் கேள்விப்பட்டேன். இவர்கள் அனைவரும் உங்களின் பணத்தை எடுத்துச் சென்றுள்ளனர்”. கடந்த நான்கரை ஆண்டுகளில் இந்த முறையிலிருந்து 8 கோடி போலிப் பயனாளிகள் நீக்கப்பட்டுள்ளனர்” என்று கூறினார்.
விவசாயிகள் மற்றும் அமைப்புச் சாரா துறைகளுக்கு அவர் அளிக்கும் முன்னுரிமை குறித்து பேசிய பிரதமர், பிரதமர் ஷ்ரம் யோகி மந்தன் ஓய்வூதிய திட்டத்தின் கீழ் மாதம் ஒன்றுக்கு, 60 வயதுக்கும் மேற்பட்ட அமைப்பு சாரா தொழிலாளருக்கு ரூ.3 ஆயிரம் வழங்கப்படும் என்று கூறினார். விவசாய வெகுமதி நிதித் திட்டத்தின் கீழ் 5 ஏக்கருக்கும் குறைவான நிலம் வைத்துள்ள விவசாயிகளுக்கு ஆண்டொன்றுக்கு அவர்களின் வங்கிக் கணக்கில் ரூ.6 ஆயிரம் செலுத்தப்படும் என்று கூறினார். மீன் வளத்திற்காக தனியாக துறை அமைக்கப்படுவது மீனவர்களுக்குப் பெரும் பலன் அளிக்கும். இந்த அனைத்து நடவடிக்கைகளும் அரசின் நோக்கத்தைக் குறிக்கிறது என்றும் பிரதமர் தெரிவித்தார்.
மூன்று வடகிழக்கு மாநிலங்களின் பயணத்தை முடித்துக் கொண்டு பிரதமர் புதுதில்லி திரும்புகிறார். நாளை அவர் ஆந்திரப்பிரதேசம், தமிழ்நாடு மற்றும் கர்நாடகாவிற்குப் பயணம் மேற்கொள்ள உள்ளார்.
எஃகுத்துறை அமைச்சகம்
இந்திய எஃகு சங்கத்துடன் மத்திய அமைச்சர் திரு ராம் சந்திர பிரசாத் சிங் கலந்துரையாடல்
மத்திய எஃகு இணை அமைச்சர் திரு ராம் சந்திர பிரசாத் சிங், இந்திய எஃகு சங்கத்துடன் இன்று கலந்துரையாடினார்.
தேவையை அதிகரிப்பதற்கான ஆதரவு அளிக்கப்படும் என்று உறுதி அளித்த அமைச்சர், வீடு கட்டுதல், சமையல் எரிவாயு மற்றும் தண்ணீர் குழாய்கள் போன்ற திட்டங்களில் எஃகை பயன்படுத்துவதால் ஏற்படும் பலன்கள் குறித்து அதிக விழிப்புணர்வை தொழில்துறையினர் ஏற்படுத்துமாறு கேட்டுக்கொண்டார்.
தமது நிறைவு உரையில், தற்சார்பு இந்தியாவை நோக்கிய எஃகு அமைச்சகத்தின் உறுதித்தன்மையை மீண்டும் வலியுறுத்திய அவர், நாட்டின் வளர்ச்சிப் பாதையில் பங்குபெறும் வகையில் ஒவ்வொரு நிறுவனமும் குறு, சிறு மற்றும் நடுத்தர தொழில் நிறுவனங்களுடன் ஒருங்கிணைந்து பணியாற்ற வேண்டும் என்று கோரிக்கை விடுத்தார். விடுதலையின் அம்ருத் மஹோத்ஸவத்தைக் கொண்டாடுவது தொடர்பான கருத்துக்களை முன்வைக்குமாறும், இந்த கொண்டாட்ட நிகழ்ச்சிகளில் தீவிரமாக ஈடுபடுமாறும் தொழில்துறையினரை அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756419
குடியரசுத் தலைவர் செயலகம்
நேதாஜி சுபாஷ் சந்திரபோஸின் பிறந்த தினத்தையொட்டி குடியரசுத் தலைவர் அவருக்கு மரியாதை செலுத்தினார்
பராக்கிரம தினமாக இன்று  கொண்டாடப்படும் நேதாஜி சுபாஷ் சந்திரபோஸின் பிறந்த தினத்தையொட்டி குடியரசுத் தலைவர் திருமதி திரௌபதி முர்மு அவருக்கு மரியாதை செலுத்தினார். குடியரசுத் தலைவர் மாளிகையில் வைக்கப்பட்டிருந்த நேதாஜியின் படத்திற்கு அவர் மலர்தூவி மரியாதை செலுத்தினார்.
அறிவியல் மற்றும் தொழில்நுட்பத்துறை
2024 ஆம் ஆண்டுக்குள் இந்தியாவின் 5 டிரில்லியன் டாலர் பொருளாதார இலக்குக்கு பங்களிப்பதற்கான முக்கிய உந்துதலாக, உயிரி தொழில்நுட்ப துறை அங்கீகரிக்கப்பட்டுள்ளது: மத்திய அமைச்சர் டாக்டர் ஹர்ஸ்வர்தன் தகவல்
மத்திய சுகாதாரத்துறை அமைச்சர் டாக்டர்.ஹர்ஸ்வர்தன் மக்களவையில் நேற்று எழுப்பு பூர்வமாக தாக்கல் செய்த அறிக்கையில் கூறியதாவது:
உயிரி மருந்து பொருட்களை சந்தைக்கு கொண்ட வரும் நோக்கத்துடன், தேசிய உயிரி மருந்து திட்டத்துக்கு மத்திய அமைச்சரவை கடந்த 2017-ல் ஒப்புதல் அளித்தது. இத்திட்டத்தின் நோக்கம் தடுப்பூசிகள் மற்றும் மருத்துவ கருவிகளை உருவாக்குவது, பரிசோதனை மற்றும் தயாரிப்புக்கான கட்டமைப்பை உருவாக்குவது மற்றும் ஆராய்ச்சியை ஊக்குவிப்பது ஆகும்.
தேசிய உயிரிமருந்து திட்டம், சிறு மற்றும் நடுத்தர நிறுவனங்களுக்கு உயிரிமருந்து தயாரிப்பு மேம்பாட்டுக்கு ஆதரவளிக்கிறது, தொழில்துறை கல்விசார் இணைப்புகளை மேம்படுத்துகிறது மற்றும் மருத்துவ அறிவை தடுப்பூசிகள், உயிரிசிகிச்சைகள், சாதனங்கள் மற்றும் நோயறிதலுக்கான பரிசோதனைகள் / தொழில்நுட்பங்களாக மாற்றும் வாய்ப்புகளை வழங்குகிறது.
கொவிட்-19 தொற்று நேரத்தில், மருத்துவ சாதனங்கள், பரிசோதனைகள், தடுப்பூசிகள், சிகிச்சைகள் ஆகியவற்றில் புதிய தொழில்நுட்பங்களை மேம்படுத்துவது நோக்கி மத்திய அரசு செயல்பட்டு கொண்டிருந்தது.
இதற்காக தொழிற்சாலைகள் மற்றும் உயர் கல்வி நிறுவனங்களில் ஆராய்ச்சி மற்றும் மேம்பாடு ஆதரவை வளர்ப்பதில் முக்கிய கவனம் செலுத்தப்பட்டுள்ளது.
பிபிஇ உடைகள், முககவசங்கள், கிருமிநாசினிகள் தயாரிப்பில் பல்வேறு அமைச்சகம் மற்றும் துறைகளின் தொழில்நுட்ப தலையீடுகள் பெரிதும் உதவின. கொவிட்-19 தொற்றிலிருந்து மக்களை காக்க இவைகள் நாடு முழுவதும் விநியோகிக்கப்பட்டது.
உயிரி தொழில்நுட்பத்தில், கல்வித்துறை மற்றும் தொழிற்துறை கூட்டு செயல்பாடை ஊக்குவிப்பதற்காக, புதிய தொழில் தொடக்க சூழலை ஏற்படுத்துவதற்காகவும் உயிரிதொழில்நுட்ப தொழில் ஆராய்ச்சி உதவி கவுன்சிலை  மத்திய அரசு கடந்த 2012ம் ஆண்டு ஏற்படுத்தியது. ஆராய்ச்சி மற்றும் மேம்பாடு மூலமாக உயிரி தொழில்நுட்பத்தை ஊக்குவிப்பதில் உயிரி தொழில்நுட்ப துறை கவனம் செலுத்துகிறது. இத்துறையின் கீழ் 16 தன்னாட்சி கல்வி நிறுவனங்கள் செயல்படுகின்றன. 2024 ஆம் ஆண்டுக்குள் இந்தியாவின் 5 டிரில்லியன் டாலர் பொருளாதார இலக்குக்கு பங்களிப்பதற்கான முக்கிய உந்துதலாக, உயிரி தொழில்நுட்ப துறை அங்கீகரிக்கப்பட்டுள்ளது.
(Visitor Counter : 139
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 116.50 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 116.50 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.54 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769426
(Visitor Counter : 144
பாதுகாப்பு அமைச்சகம்
அசாமில் 1971 போர்வீரர்களைப் பாதுகாப்பு அமைச்சர் பாராட்டினார்; முன்னாள் ராணுவத்தினர் தேசத்தின் முக்கியமான சொத்துக்கள் என்று அவர் குறிப்பிட்டார்
அசாமின் குவஹாத்தியில் 2022 ஏப்ரல் 23 அன்று நடைபெற்ற நிகழ்ச்சியில் 1971ல் இந்தியா-பாகிஸ்தான் போரின் போது பங்கேற்ற ராணுவ வீரர்களைப் பாதுகாப்பு அமைச்சர் திரு ராஜ்நாத்சிங் பாராட்டினார். 300க்கும் அதிகமான ராணுவ வீரர்கள், போரில் உயிர் நீத்த வீரர்களின் மனைவியர், அவர்களின் குடும்பத்தினர் இந்தப் பாராட்டு நிகழ்ச்சியில் பங்கேற்றனர். 1971ஆம் ஆண்டுப் போரின் வெற்றியை உறுதிப்படுத்த எதிரிகளோடு போராடும் துணிச்சல் மிக்க மன உறுதியையும், வீரத்தையும், அர்ப்பணிப்பையும், தியாகத்தையும் பாராட்டுவதற்காக அசாம் அரசு இந்த நிகழ்ச்சிக்கு ஏற்பாடு செய்திருந்தது. 1971ஆம் ஆண்டுப் போரின்போது பங்களாதேஷின் ராணுவ வீரராக இருந்த, பத்மஸ்ரீ விருது பெற்ற லெப்டினன்ட் கர்னல்  க்வாசி சஜ்ஜத் அலி ஜாஹிரும் நிகழ்ச்சியில் கலந்துகொண்டார். 1965 ஆம் ஆண்டுப் போரில் பங்கேற்ற சில வீரர்களும் இதில் பங்கேற்றனர்.
போர் வீரர்களையும் உயிரிழந்த வீரர்களின் மனைவியரையும் சந்திப்பதில் மகிழ்ச்சி அடைவதாக திரு ராஜ்நாத்சிங் தமது உரையில் குறிப்பிட்டார். தேசத்தின் சேவைக்காக உயிர்த் தியாகம் செய்தவர்களுக்கு அவர் புகழஞ்சலி செலுத்தினார். ஒவ்வொரு இந்தியருக்கும் உந்துசக்தியாக இருக்கும் தேசத்தின் முக்கிய சொத்துக்கள் ராணுவ வீரர்கள் என்று அவர் குறிப்பிட்டார். தற்போது சேவையில் இருக்கும் வீரர் இந்தியாவின் பலம் என்றும் ராணுவத்தில் ஏற்கனவே பணியாற்றியவர்கள் அந்த பலத்தோடு நீடித்த ஊக்கத்தை அளிப்பவர்கள் என்றும் அவர் கூறினார்.
வடகிழக்குப் பகுதிகள் பலவற்றில் ஆயுதப்படைகள் சிறப்பு அதிகாரச் சட்டம் நீக்கப்பட்டதற்குக் காரணம் அந்தப் பகுதியில் நீடித்த அமைதியும் நிலைத்தன்மையும் ஏற்பட்டதுதான் என்று பாதுகாப்பு அமைச்சர் கூறினார்.
முன்னாள் ராணுவ வீரர்களின் நல்வாழ்வையும் திருப்தியையும் உறுதிப்படுத்துவது அரசின் கடமை என்பதை வலியுறுத்திய திரு ராஜ்நாத் சிங், முன்னாள் ராணுவ வீரர்களுக்கு சாத்தியமான அனைத்து உதவியும் செய்யப்படும் என்று உறுதி அளித்தார். முன்னாள் ராணுவ வீரர்களின் நலனை உறுதி செய்ய அனைத்து நடவடிக்கைகளையும் அரசு மேற்கொண்டிருப்பதாக அவர் கூறினார். தற்போது ராணுவத்தில் உள்ள ஒவ்வொரு வீரரும் நாளை மதிக்கத்தக்க முன்னாள் வீரர்களாக இருப்பார்கள் என்று அவர் குறிப்பிட்டார்.
'1971ன் துணிச்சல் மிக்க வீரர்கள்' என்ற புத்தகத்தையும் இந்த நிகழ்ச்சியில் பாதுகாப்பு அமைச்சர் வெளியிட்டார். அசாம் ஆளுநர் பேராசிரியர் ஜெகதீஷ் முக்கி, முதலமைச்சர் டாக்டர் ஹிமந்த பிஸ்வா சர்மா ஆகியோரும் இந்தப் பாராட்டு விழாவில் கலந்து கொண்டனர்.
மேலும் விவரங்களுக்கு இந்த ஆங்கில செயதிக் குறிப்பைக் காணவும்: https://pib.gov.in/PressReleasePage.aspx?PRID=1819319
பாதுகாப்பு அமைச்சகம்
தெலங்கானாவில் ராணுவத்துக்கு ஆட்சேர்ப்பு 2021 ஜனவரி15ஆம் தேதி நடக்கிறது.
ராணுவத்தில் பல்வேறு பதவிக்களுக்கு ஆட்கள் சேர்ப்பதற்கான முகாம் தெலங்கானா மாநிலம் செக்கந்திராபாத்தில் அடுத்த ஆண்டு ஜனவரி 18ஆம் தேதி முதல் பிப்ரவரி 28ஆம் தேதிவரை நடைபெற உள்ளது.
செக்கந்திராபாத்தில் உள்ள ஏ.ஓ.சி மையத்தில் தலைமை நிலையங்களுக்கான பிரிவு ஒதுக்கீட்டின் கீழ் இந்த ஆட்சேர்ப்பு முகாம் நடக்கிறது. தொழில் நுட்ப வீர ர், பொதுப் பணிக்கான வீரர், டிரேட்ஸ் மேன் வீர ர், சிறப்பிடம் பெற்ற விளையாட்டு வீரர்கள்  ஆகிய பிரிவுகளில் ஆட்தேர்வு நடைபெற உள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1672490
சுற்றுலா அமைச்சகம்
விடுதிகள் மற்றும் இதர இல்லங்களுக்கான அனுமதி/வகைப்பாட்டுக்கான செல்லுபடியாகும் காலம் 2020 ஜூன் 30ம் தேதி வரை நீட்டிப்பு
பல்வேறு வகையான சுற்றுலாப் பயணிகள் எதிர்பார்க்கும் தரத்துடன் விடுதிகளை நட்சத்திர மதிப்பீட்டின் கீழ் மத்திய சுற்றுலா அமைச்சகம் வகைப்படுத்துகிறது. இந்த முறையின் கீழ், விடுதிகள் ஒரு நட்சத்திரம் முதல் 3 நட்சத்திரம் வரையும், நான்கு மற்றும் 5 நட்சத்திர விடுதிகள் மது வசதியுடன் அல்லது மது வசதி இல்லாமல், ஐந்து நட்சத்திரம் டீலக்ஸ், ஹெரிடேஜ், ஹெரிடேஜ் , ஹெரிடேஜ் , லெகசி வின்ட்டேஜ், லெகசி வின்ட்டேஜ், லெகசி வின்ட்டேஜ் மற்றும் அடுக்குமாடி விடுதிகள், தங்கும் இல்லங்கள், விருந்தினர் இல்லங்கள் போன்றவாறு வகைப்படுத்தப்படுகின்றன.
கோவிட்-19 தொற்று மற்றும் முடக்கத்தால், விடுதிகள் கடுமையாக பாதிக்கப்பட்டுள்ளன. விருந்தோம்பல் தொழிலுக்கான மிகவும் சிக்கலான நேரத்தைக் கருத்தில் கொண்டு, விடுதிகள் மற்றும் இதர இல்லங்களுக்கான அனுமதி, சான்றிதழ், திட்ட அனுமதி, மறு அனுமதி மற்றும் வகைப்பாடு/ மறுவகைப்பாடு ஆகியவற்றுக்கான செல்லுபடியாகும் காலம் முடிவடைந்திருந்தால் அல்லது முடிவடையும் நிலையில் இருந்தால்  அதற்கான தேதியை 30.06.2020ம் வரை நீட்டிக்க முடிவு செய்யப்பட்டுள்ளது.
அதேபோல், சுற்றுலா முகவர்கள், சுற்றுலா ஏற்பாட்டாளர்கள், சாகச சுற்றுலா ஏற்பாட்டாளர்கள், உள்நாட்டு சுற்றுலா ஏற்பாட்டாளர்கள் மற்றும் சுற்றுலாப் போக்குவரத்து ஏற்பாட்டாளர்கள் போன்றோரை அனுமதிப்பதற்கும் சுற்றுலாத்துறை அமைச்சகம் திட்டம் வைத்துள்ளது. இது இந்தியாவில் சுற்றுலாவை மேம்படுத்தும், சுற்றுலா சேவைகளின் தரத்தை ஊக்குவிக்கும்.
கோவிட்-19 தொற்றை முன்னிட்டு, மார்ச் 2020 முதலான முடக்க காலத்தில், ஆய்வுப் பணி மற்றும் விண்ணப்ப ஆய்வு ஆகியவை ஒத்திப் போடப்பட்டதால், அனைத்துப் பிரிவு சுற்றுலா ஏற்பாட்டாளர்களுக்கும், , சுற்றுலா முகவர்கள், சுற்றுலாப் போக்குவரத்து ஏற்பாட்டாளர்களுக்கான அனுமதியை சுற்றுலாத்துறை அமைச்சகத்தின் கீழ்கண்ட நிபந்தனைகளுக்கு உட்பட்டு, 6 மாத காலம் தளர்வு வழங்க சுற்றுலா அமைச்சகம் முடிவு செய்துள்ளது.
- இதற்கு முந்தைய அனுமதி காலாவதியாகியிருந்தால் அல்லது தற்போதைய அனுமதி மார்ச் 20, 2020 முதல்  முடக்க காலம் முடியும் வரை, மற்றும்
- தற்போதைய/ முந்தைய அனுமதி காலாவதியாவதற்கு முன்பு புதுப்பிக்க விண்ணப்பித்தவர்கள்.
-----
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தமிழ்நாட்டில் 121 பேருக்கு ஒமிக்ரான் தொற்று கண்டறியப்பட்டுள்ளது
தேசிய தடுப்பூசித் திட்டத்தின் கீழ் இந்தியா இதுவரை 149.66 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 3,71,363
கொவிட் சிகிச்சை பெறுபவர்களின் சதவீதம் 1.05 சதவீதமாக உள்ளது.
குணமடைந்தோர் விகிதம் தற்போது 97.57 சதவீதம்
கடந்த 24 மணி நேரத்தில் 30,836 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,43,71,845 என அதிகரித்துள்ளது.
கடந்த 24 மணி நேரத்தில் 1,17,100 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 7.74 சதவீதம் ஆகும்
வாராந்திர பாதிப்பு விகிதம் 4.54 சதவீதம் ஆகும்
இதுவரை மொத்தம் 68.68 கோடி கொவிட் பரிசோதனைகள் செய்யப்பட்டுள்ளன.
தமிழ்நாடு, மஹாராஷ்ட்ரா, தில்லி, கேரளா, ராஜஸ்தான், குஜராத், ஆந்திரப் பிரதேசம் உள்ளிட்ட 24 மாநிலங்களில் கொவிட்-19- ன் உருமாறிய ஒமிக்ரான் தொற்று 3,007 பேரிடம் கண்டறியப்பட்டுள்ளது. இவர்களில் 1,199 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 876 பேருக்கும், தில்லியில் 465 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 381 பேரும் குணமடைந்துள்ளனர். தமிழ்நாட்டில் 121 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 121.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788205
(Visitor Counter : 152
பாதுகாப்பு அமைச்சகம்
ககன்யான் திட்டம் - விண்வெளி வீரர்களை மீட்கும் குழுவில் முதற்குழுவினர் பயிற்சியை முடித்தனர்
ககன்யான் திட்டம் மூலம் விண்வெளிக்கு அனுப்பும் வீரர்களை கடலிலிருந்து மீட்கும் குழுவில் முதல் குழுவினர் கொச்சியில் உள்ள இந்திய கடற்படை பயிற்சி நிலையத்தில் தங்களது முதற்கட்டப் பயிற்சியை முடித்தனர். அதிநவீன வசதிகளைப் பயன்படுத்தி, இந்திய கடற்படை நீச்சல் வீரர்கள் மற்றும் கடற்படை கமாண்டோக்கள் அடங்கிய குழு பல்வேறு கடற்பகுதியில் மீட்புப் பயிற்சியை மேற்கொண்டது. இரண்டு வாரங்கள் நடைபெற்ற இந்த பயிற்சியில், விண்கல கேப்சூலின் செயல்பாடு, மருத்துவ உதவி தேவைப்படும் போது செய்ய வேண்டியவை மற்றும் பல்வேறு விண்கலங்கள், அவற்றின் மீட்பு உபகரணங்கள் குறித்து பயிற்சி அளிக்கப்பட்டது. இந்திய கடற்படை மற்றும் இஸ்ரோ இணைந்து உருவாக்கிய வழிமுறைகள் இந்த பயிற்சியில் சரிபார்க்கப்பட்டது. பயிற்சியின் இறுதி நாளில், இஸ்ரோவின் டாக்டர் மோகன் பயிற்சிக் குழுவினருடன் உரையாடினார். வரும் மாதங்களில் இஸ்ரோவால் திட்டமிடப்பட்ட ககன்யான் சோதனையின்போது விண்வெளி வீரர்களை மீட்டெடுப்பதில் இந்த பயிற்சி பெற்ற வீரர்கள் ஈடுபடுவர்.